নবীগঞ্জ প্রতিনিধি ॥ দলীয় শৃঙ্খলা ভঙ্গের অভিযোগে নবীগঞ্জ পৌর আওয়ামীলীগের সাংগঠনিক সম্পাদক মোঃ ফয়েজ আমিন রাসেলকে বহিস্কার করা হয়েছে। হবিগঞ্জ জেলা আওয়ামীলীগের সভাপতি এড. মোঃ আবু জাহির এমপি ও সাধারণ সম্পাদক এড. আব্দুল মজিদ খান এমপির নির্দেশক্রমে জেলা আওয়ামীলীগের দপ্তর সম্পাদক মোঃ আলমগীর খান স্বাক্ষরিত এক প্রেস বিজ্ঞপ্তি এ তথ্য জানানো হয়। সূত্রে জানা যায়, নবীগঞ্জ উপজেলার গজনাইপুর ইউনিয়ন পরিষদ নির্বাচনে চেয়ারম্যান পদে স্বতন্ত্র প্রার্থী হিসেবে চশমা প্রতীক নিয়ে প্রতিদ্বন্দ্বিতা করছেন নবীগঞ্জ পৌর আওয়ামীলীগের সাংগঠনিক সম্পাদক মোঃ ফয়েজ আমিন রাসেলের পিতা মোঃ শাহনেওয়াজ। এ অবস্থায় আওয়ামীলীগ মনোনীত প্রার্থীর পক্ষে কাজ না করে আওয়ামীলীগ নেতা রাসেল তার পিতাকে বিজয়ী করার লক্ষ্যে মাঠে কাজ করে যাচ্ছেন। এতে তার বিরুদ্ধে দলীয় শৃংখলা ভঙ্গের ...